ส้มเช้ง สามช่า

บุญญาวัลย์ พงษ์สุวรรณ หรือ ส้มเช้ง สามร้อย (เกิด 15 กันยายน พ.ศ. 2510) เป็นนักแสดงตลกหญิงชาวไทย โดยเป็นน้องสาวของ เท่ง เถิดเทิง ได้รับฉายาว่า "ตลกสวย" มีบทบาทเด่นจากการเป็นพิธีกรรายการโทรทัศน์ของ บริษัท เวิร์คพอยท์ เอ็นเทอร์เทนเมนท์ จำกัด (มหาชน)

**ประวัติ**
บุญญาวัลย์ พงษ์สุวรรณ มีชื่อเดิมว่า "พงษ์พันธ์ พงษ์สุวรรณ" (ก่อนจะเปลี่ยนมาเป็น บุญญาวัลย์ ในภายหลัง) หรือ "พันธ์" เกิดที่ อำเภอสวรรคโลก จังหวัดสุโขทัย เป็นบุตรคนที่สี่จากพี่น้องหกคน และเป็นบุตรสาวคนโต เป็นบุตรของดิเรก พงษ์สุวรรณ กับ ภา พงษ์สุวรรณ โดยบุญญาวัลย์ เรียนจบชั้นประถมศึกษาปีที่ 6 จึงออกมาทำงานรับจ้างทั่วไปรวมถึงการแสดงลิเกรับคณะของญาติ โดยใช้ชื่อว่า "อำพันทอง ก้องฟ้า" ส้มเช้งเล่นลิเกอยู่หลายปี จนกระทั่งอายุได้ 17-18 ปี นับเป็นจุดพลิกผันในชีวิต โดยได้เข้ามาทำงานในกรุงเทพฯ คือเป็นนักร้องตามคาเฟ่ เมื่อมีงานเป็นหลักเป็นฐานแล้วจึงชักชวนพี่น้องเข้ามากรุงเทพฯ ร่วมถึง เท่ง เถิดเทิง พี่ชาย และได้ฝากฝังให้ได้เป็นตลกของคณะในคาเฟ่ ต่อมาส้มเช้งได้ทำธุรกิจอีกหลายต่อหลายอย่างก่อนเท่ง เถิดเทิง จะมีชื่อเสียงและตั้งคณะลิเกขึ้นมาและชักชวนให้ส้มเช้งมาแสดงลิเก
เริ่มอาชีพการแสดงด้วยการแสดงลิเกให้กับ "คณะครื้นเครง เท่ง เถิดเทิง" ซึ่งเป็นคณะของ เท่ง เถิดเทิง ต่อมาได้รับการเชิญชวนให้มาแสดงในฐานะทีมนักแสดงลิเกในช่วง "ละคร 3 ช่า" ในรายการ ชิงร้อยชิงล้าน ของบริษัท เวิร์คพอยท์ เอ็นเทอร์เทนเมนท์ จำกัด (มหาชน) เมื่อวันที่ 7 มิถุนายน 2543 จากนั้นจึงมาเป็นนักแสดงสมทบในช่วงละครอยู่หลายต่อหลายครั้งในนาม ส้มโอ นั่นถือเป็นจุดเปลี่ยนและพลิกผันในหน้าที่การของเธอในทางที่ดีขึ้น และเมื่อได้รับโอกาสครั้งใหญ่จากปัญญา นิรันดร์กุล ให้มาแสดงละครตลกในรายการร่วมกับ หม่ำ จ๊กมก, เท่ง เถิดเทิง และโหน่ง ชะชะช่า อย่างถาวร ตั้งแต่วันที่ 9 มกราคม 2545 และใช้ชื่อในวงการว่า ส้มเช้ง สามช่า ด้วยความสามารถหลากหลาย การแสดงตลกที่เรียกว่า ตลกหน้าตาย รวมถึงรูปร่างหน้าตาและส่วนสูง 172 ซม. ทำให้ส้มเช้งเป็นที่จดจำได้ไม่ยากจนแจ้งเกิดในฐานะตลกหญิงได้ในที่สุด
นอกจากรายการชิงร้อยชิงล้าน และก็ได้ร่วมแสดงซิตคอมต่าง ๆ ของเวิร์คพอยท์ เอ็นเทอร์เทนเมนท์ อย่าง ระเบิดเถิดเทิง รับบท แก้ว หญิงสาวหน้าตาขี้เหร่ ใส ซื่อ ไม่ฉลาด และ โคกคูนตระกูลไข่ รับบท โสภิตภิตา หัวหน้าเลขาประจำบริษัทที่ไม่ใส่ในการทำงาน สวย เซ็กซี่ มั่นใจสูง แต่งตัวจัด ชอบเอารัดเอาเปรียบผู้อื่น รวมถึงพิธีกรในรายการ ชัยบดินทร์โชว์ รวมกับ หม่ำ เท่ง โหน่ง อีกทั้งยังได้มีโอกาสโชว์เสียงร้องในการร้องเพลงเปิดช่วงในแบบบอร์ดเวย์ (Broadway) และบลูส์ (Blues) และการเป็นพิธีกรเต็มตัวในรายการ ชิงช้าสวรรค์

**การศึกษา**
สำเร็จการศึกษาในระดับปริญญาตรี คณะศิลปกรรมศาสตร์ สาขาการแสดง สถาบันเทคโนโลยีแห่งอโยธยา 

**ผลงาน**

**รายการโทรทัศน์**

**ช่องทางออนไลน์**
 YouTube : Somcheng3cha (2563)- YouTube : The Ghost Secret ไขความลับโลกวิญญาณ (2563 - ปัจจุบัน)

**ละครโทรทัศน์**

**ซิตคอม**

**ภาพยนตร์**

**ผลงานเพลง**

**ซิงเกิล**

**ผลงานอื่น ๆ**
 2552 การแสดงสด หม่ำ ออน สเตจ ตอน หม่ำมองเครื่องบิน (แขกรับเชิญในช่วงละคร)- 2553 การแสดงสด คุณพระช่วยสำแดงสด 2 ตอน แผ่นดินทอง (แขกรับเชิญ)- 2554 การแสดงสด จำอวดคุณพระ- 2559 เช้าร่วมการประกวดร้องเพลงในรายการ The Mask Singer หน้ากากนักร้อง ภายใต้ "หน้ากากผัดไทย"

**รางวัล**
 รางวัล เทพทอง ครั้งที่ 8 ประจำปี 2549 สาขาผู้แทนองค์กรและบุคคลดีเด่น ด้านวิทยุกระจายเสียงและวิทยุโทรทัศน์ จากบทบาทการเป็นพิธีกรรายการชิงช้าสวรรค์-  FHM 100 SEXIEST WOMAN 2006 อันดับกิตติมศักดิ์ลำดับที่ 101

**อ้างอิง**

**แหล่งข้อมูลอื่น**
 สกุณา. "ตลกสวย ส้มเช้ง บุญญาวัลย์ พงษ์สุวรรณ". เข้าถึงได้จาก  Link-  ยุคทองของ "ตลกหญิง" จริงหรือ? (คม ชัด ลึก)fix-attempted=yes  อ้างถึงใน  ยุคทองของ "ตลกหญิง" จริงหรือ? date=2007-08-19 - "บุญญาวัลย์ พงษ์สุวรรณ ชีวิตไม่ตลกของ ส้มเช้ง สามช่า" นิตยสาร VOLUME ปีที่ 3 ฉบับที่ 58 สิงหาคม 2007
หมวดหมู่:บุคคลจากอำเภอสวรรคโลก
หมวดหมู่:บุคคลจากสถาบันเทคโนโลยีแห่งอโยธยา
หมวดหมู่:นักแสดงหญิงชาวไทย
หมวดหมู่:นักร้องหญิงชาวไทย
หมวดหมู่:นักร้องลูกทุ่งหญิงชาวไทย
หมวดหมู่:นักแสดงตลกไทย
หมวดหมู่:นักแสดงลิเก
หมวดหมู่:พิธีกรชาวไทย
หมวดหมู่:นางแบบไทย
หมวดหมู่:ยูทูบเบอร์ชาวไทย
หมวดหมู่:นักแสดงจากจังหวัดสุโขทัย
หมวดหมู่:นักร้องจากจังหวัดสุโขทัย